**Koža, usne, kožušiny**

Kožu získame stiahnutím zo zabitého zvieraťa.

Po spracovaní z kože vznikne:

1. kožušina
* má chlpy
* z malého zvieraťa sa volá kožka
* vhodná na čiapky, kožuchy, goliere...
1. useň
* nemá chlpy
* môže byť prírodná alebo syntetická (koženka)
* vhodná na opasky, bundy, topánky, peňaženky, tašky...

Kožušina je spracovaná koža zo zabitých zvierat.

Najvzácnejšie sú kožušiny z líšky, norky, činčily, jahňaťa (perzián), zajaca, leoparda.

Najlepšia je zo zvierat, ktoré žijú v studenom podnebí alebo sú zabité v zime, lebo taká kožušina je hustejšia, nepĺzne a viac hreje.

Použitie kožušín: kožuchy, čiapky, goliere, rukavice, podšívky do zimných kabátov alebo čižiem ...

**Bavlnené tkaniny**

Bavlnené tkaniny sa tkajú z bavlnených nití.

Vlastnosti:

* dobre sajú pot, ľahko sa žehlia, sú hrejivé a priedušné
* nedostatky - veľmi sa krčia, pri praní sa zrážajú

Použitie bavlnených tkanín:

* šaty, sukne nohavice, blúzky, pánske košele
* obrusy, posteľná bielizeň, prestieranie
* obleky, kostýmy, saká

Medzi bavlnené tkaniny patrí – Menčester, Froté, Flanel, Krep ...

**Menčester** – z lícnej strany má prúžky rôznej hrúbky.

Použitie: bundy, sukne, nohavice, saká.

**Froté -** tkanina so slučkami z obidvoch strán, dobre saje vodu

Použitie: uteráky, osušky, župany, ponožky...

**Ľanové tkaniny**

Ľanové tkaniny sa tkajú z ľanových priadzí.

Vlastnosti:

* výhody – pevné, hladké, lesklé, na ohmat tuhé, dobre sajú vlhko (pot), v lete chladia, dobre sa perú, žehlia pri vysokej teplote
* nevýhody – zrážanlivosť, krčivosť, mála pružnosť

Použitie:

* menej ako bavlnené, hlavne v lete
* odevy - letné obleky, sukne, nohavice, košele
* obrusy, utierky, závesy, tašky, slnečníky
* pevné šijacie nite

Ľanové tkaniny

* **plátno** - saká, kabáty, tašky, ruksaky
* **šatovka** – jednofarebná alebo potláčaná - saká, sukne, košele, nohavice, klobúky, tašky

**Vlnené tkaniny**

Vlnené tkaniny sa tkajú z ovčej vlny.

Vlastnosti - hrejivosť, pružnosť, dobrá nasiakavosť, malá krčivosť, dobrá tvarovateľnosť naparovaním a žehlením.

Len vlnené tkaniny majú schopnosť vytvoriť plsť.

**Plstivosť** dodáva tkanine väčšiu hustotu, pevnosť, hrejivosť a trvanlivosť.

Delenie vlnených tkanín podľa použitia:

* dámske šatové a plášťové
* pánske plášťové a oblekové
* nohavicové
* kabátové

**Hodvábne tkaniny**

 Hodvábne tkaniny sú zhotovené z hodvábnych nití.

Môžu byť prírodné, syntetické, kombinované.

Prírodný hodváb sa vyrába tkaním nití zo zámotkov priadky morušovej. Má tieto vlastnosti:

* vysoká cena
* ľahkosť, šuštivosť
* vysoký lesk
* nekrčivosť, nezrážanlivosť

Použitie:

* šaty, blúzky, šatky, kravaty, košele ...

Syntetický hodváb tiež nazývame umelý hodváb. Vyrába sa chemicky z celulózy.

Má tieto vlastnosti:

* lacnejší
* ľahšie sa perie
* menší lesk
* vysoká pevnosť

Použitie:

* šaty, blúzky, spodná bielizeň, podšívky do oblekov a kabátov ...

Názvy hodvábnych tkanín: Mušelín, Brokát, Buret, Taft ...

**Vrchové materiály**

Z vrchového materiálu sa zhotovuje povrch odevu.

Vlastnosti:

**Bielizňové** – nasiakavosť, nedraždivosť, nealergickosť, stalofarebnosť

Pre lepšiu pružnosť sa pridáva elastán.

**Šatové** - nekrčivosť, stálofarebnosť, ľahká údržba (pranie, žehlenie)

Môžu byť: bavlnené, vlnené, hodvábne, ľanové

**Oblekové** – stálofarebnosť, nekrčivosť (pridáva sa elastan).

Môžu byť:

* letné – tenšie, svetlejšie odtiene
* zimné – hrubšie, tmavšie odtiene

**Plášťové** – nekrčivosť, stálofarebnosť, splývavosť, odolnosť vode (dažďu), odolnosť vetru, stálosť rozmerov, nešpinivosť, ľahká údržba.